  Виталий Пронин Йырыд бордад ӧвӧл ке, компьютерлы гинэ оскиськыны уг яра вылэм.Элькунысьтымы 9-тӥ классэз йылпумъясь 30 пиналъёс ӟуч кылъя ОГЭ 2 пол гожтоно луозы. Та понна янгыш... экзамен радъясьёс.Ижысь 31-тӥ школаын экзамен сётон нуналэ нырысь ваньмыз кызьы кулэ озьы вал. Нылпиос 4 час ӵоже быдэстӥзы заданиосты, яратон сярысь изложение гожтӥзы. Но экзаменысь потэмзы бере юанъёссы кылдылыны кутскизы. Тодӥзы угось: мукет школаосын изложение чылкак мукет темая гожтӥллям...Малы озьы луиз? Дышетонъя но наукая министерство валэктон сётӥз ни. Экзаменэз радъясьёс изложенилы 2015-тӥ арысь текстэз басьтӥллям - со малы ке но компьютере кельтэмын вылэм. Нош туала текст кылем флешкае ик.- Ми котькуд кенешонын алӥськом: эскере компьютеръёстэс, флеш-носительёстэс, отын номыр мултэсэз луыны кулэ ӧвӧл, - шуиз министерствоысь огъя тодон-валан сётонъя ёзэн кивалтӥсь Лариса Пластинина. - Мыдлань ужамъёслэсь кылзэс юалом. Но жаляса верано, нылпиос экзамен выльысь гожтоно луозы - резервлы чаклам нуналэ, 20-тӥ июне. Угось янгышен быдэстэм заданиосты федерал центр лыдэ уз басьты.Таӵе югдурен соглаш кариськемзы уг поты анай-атайёслэн. Нылпиоссэс жаляло: малы, пе, соос 2 пол одӥг экзаменэз гожтыны кулэ? Озьы огкылысь кариськыса, гожтэт ыстӥзы элькунысьтымы Нылпилэсь правооссэ утёнъя уполномоченнойлы но Прокуратурае.Шӧкыч уром Суредаз Владимир Ижболдин    